סיכום פעילות מחקרית ד"ר בינה ניר

את השכלתי האקדמית רכשתי בתחילת הדרך במדעי הטבע ובמשך כעשרים שנה הכנתי לבגרות בפיסיקה ומתמטיקה בתיכון, וניהלתי בית ספר. בראשית שנות התשעים סיימתי תואר ראשון בתקשורת והמשכתי ללימודי מוסמך באוניברסיטת תל אביב במסלול תקשורת פוליטית. את עבודת הדוקטורט כתבתי במדעי הרוח, בבית הספר לתרבות באוניברסיטת תל אביב. משנת 2000 ועד היום אני מרצה במכללה האקדמית עמק יזרעאל, בשנים הראשונות במקביל להוראה באוניברסיטת תל-אביב. כיום, אני מרצה בחוג לתקשורת, ראש החוג הרב תחומי במדעי החברה וראש המחלקה ללימודי ב.א למצטיינים.

מרבית הפעילות המחקרית שלי מתבססת על מחקר גניאלוגי של קונסטרוקטים תרבותיים עכשוויים הנוכחים כיום בתרבות המערב ושורשיהם נעוצים לעיתים בדתות המערב, בנושאים כמו תפיסת הזמן, תפיסות של הצלחה וכישלון, שיפוט, מנהיגות, היחיד והחברה, תרבות אפוקליפטית, יחס לציות ועוד. בין השאר אני חוקרת תופעות המשויכות לעולם התקשורתי והתרבותי של היום ואני בוחנת את העבר התרבותי שלהן באמצעות המתודה הגנאלוגית כמו נושא הביוש, הבדידות, ההצלחה ועוד. בשנת 2016 לאור ספרי 'כישלון ההצלחה' בעברית, בהוצאת רסלינג.